એક દિવસ આવો કાર્યક્રમ કરી શકાય. તો, બીજા કોઈ એક દિવસ માટે વાયા તુલસીશ્યામ, ઊના થઈ દીવનો કાર્યક્રમ કરી શકાય. દીવ જાઓ તો રાત્રે પાછા ના ફરાય તે યાદ રાખવું. આમ તો નજીક છે પણ એટલુંય નજીક નહીં. ને જંગલનો સિંગલ પટ્ટી રસ્તો. ધીમે જવાનું. ટ્રાફિક હોય. બધું કરતાં સાંજે છ સુધીમાં તો દીવથી પાછા ના જ આવી શકાય. એટલે, બહેતર છે કે રિસોર્ટમાંથી ચેક-આઉટના દિવસે આ કાર્યક્રમ હોય તો દીવમાં રાત રોકાઈ શકાય. નહીં તો ઊનામાં. સોમનાથ પણ અવાય. ને નસીબ હોય તો રાતની બસ કે ટ્રેન પણ સેટ થઈ જાય. પણ આ કાર્યક્રમ ઘરેથી નીકળતાં પહેલાં રિટર્ન રેલવે બુકિંગ કરાવતાં પહેલાં જ કરવું હિતાવહ છે. જો રિટર્ન બુકિંગ ના કરાવ્યું હોય અને એક દિવસનો પ્રવાસ વધવાની ચિંતા ના હોય તો, દીવની મજા, દારૂની મજા. દરિયાની મજા. બીચની મજા. મજા જ મજા. રાત્રે તો દીવ બહુ અદ્‌ભુત દેખાતું હોય છે. આ સિવાય રિસોર્ટથી તલાલા ને તલાલાથી જામવાળા જવાનું પણ ગોઠવી શકાય.